- Ідэя стварэння Цэнтра візуальных мастацтваў як асобнага унітарнага прадпрыемства, у поле дзейнасці якога ўвайшлі б не толькі тэатр, але і кіно, узнікла найперш для таго, каб айчынныя творцы маглі не распыляць свае намаганні, - кажа Генадзь Браніслававіч. - Не сакрэт, што сёння аднаму асобнаму тэатру вельмі складана арганізаваць тыя ж гастролі за мяжу. Мы ж мяркуем, што пры Цэнтры патрэбны спецыяльны гастрольны фонд, з якога і фінансаваліся б выезды за мяжу тых або іншых калектываў, што, на думку экспертаў, маюць цікавыя творчыя работы ў сезоне, здольныя на высокім узроўні прадставіць не толькі канкрэтны тэатр, але і ўсю наш краіну. Гэтак жа, як і кінематаграфісты з цікавым фільмам маглі б разлічваць на арганізацыю яго ўдзелу ў тых або іншых прэстыжных міжнародных фестывалях, а не шукаць для гэтага прыватных кантактаў.